หวาดเสียวสุดๆ เรือลอดผ่านสะพานซังฮี้ หลังน้ำเจ้าพระยาเพิ่มสูง เลยขีดแดง ลุ้นทั้งคนดู และผู้โดยสาร โอ้โห! อะไรมันจะหวุดหวิดเฉียดขนาดนั้น วันที่ 3 ต.ค.2565 ผู้สื่อข่าวรายงานว่าระดับแม่น้ำเจ้าพระยาที่บริเวณสะพานกรุงธนบุรี หรือสะพานซังฮี้ มีระดับเพิ่มสูงขึ้นอย่างเห็นได้ชัด โดยเกือบระดับขีดสีแดงแล้ว ขณะที่น้ำก็ไหลเชี่ยวอย่างมาก โดยเรือที่สัญจรไปมาแล้วต้องผ่านสะพานแห่งนี้ จากปกติสามารถผ่านไปได้ปกติ แต่คราวนี้จะต้องชะลอตรวจสอบก่อนจะลอดผ่านไป เพราะปริมาณน้ำสูงมาก อาจทำให้เรือชนกับใต้สะพานได้รับความเสียหายได้ ทั้งนี้ทางเรือด่วนเจ้าพระยาต้องใช้ความระมัดระวังอย่างมากในการลอดผ่านใต้สะพานแห่งนี้ สร้างความระทึกให้กับผู้โดยสาร และไทยมุงที่เฝ้ามองสถานการณ์ด้วยความเป็นห่วงอย่างยิ่ง
See Details: ระทึกซังฮี้! น้ำเจ้าพระยาเพิ่มสูง เรือลอดผ่าน หวาดเสียว หัวใจจะวาย!